

**ספארי בטנזניה**

**טיסה ישירה**

**כולל 4 שמורות הטבע: אגם מאניירה, שמורת סרנגטי, רמת הנגורונגורו, שמורת טרנגירי**

**9 ימים**

**טנזניה מזמנת לנו ספארי סוחף ומסעיר כל ימות השנה. הבאים בחודשים ינואר עד מרץ יכולים להגיע לדרום שמורת סרנגטי (מישורי נדוטו) כדי לצפות בעדרי הגנו הנמצאים שם במהלך החודשים האלו, אז הנקבות ממליטות אלפי עגלים מדי יום. סביב העדרים אפשר לראות פעילות גדולה של טורפים שונים, אך גם את עדרי הזברות ומינים נוספים של אנטילופות.**

**אפריל הוא חודש מרהיב ביופיו בשל הגשמים המתחדשים וצובעים בירוק את המישורים והגבעות. העדרים נודדים אז אל מרכז שמורת סרנגטי, שם נוכל לראות גם את עדרי הפילים והג׳ירפות, את הנמרים, האריות והצ׳יטות.**

**ביוני הגשמים מתמעטים ועדרי הגנו מתחילים את נדידתם לצפון או למערב שמורת סרנגטי, שם יש מים בנהרות ועשב רב במישורים העצומים.**

**בין יולי לאוקטובר ניסע עד לצפון שמורת סרנגטי, שם העדרים חוצים את נהר המארה שוב ושוב, בחיפוש אחר עשב טרי. מראות החציה הם מרתקים מאין כמוהם בשל תניני הענק האורבים בנהר והאריות האורבים על גדותיו.**

**בנובמבר הגשמים המתחדשים מניעים את הגנו לשוב אל מרכז שמורת סרנגטי. נוכל לראות אותם במרכז השמורה ומערבה, עדרים עצומים מנקדים את המישורים. כאן הם ישהו עד סוף דצמבר, אז יחלו לנוע אל דרום השמורה, לקראת ההמלטות.**

**מסלול הטיול**

**יום 1, א': ת"א – נמל התעופה קילימנג'רו – שמורת אגם מניארה**

ניפגש בנתב"ג ונטוס בטיסה ישירה לטנזניה. לאחר הנחיתה בנמל התעופה קילימנג'רו, נפגוש את נהגי הספארי ונצא לספארי ראשון בטנזניה בשמורת אגם מניארה.

**יום 2, ב': שמורת אגם מניארה, שמורת טרנגירי**

בשעות הבוקר ניפגש במסעדת המלון לארוחת בוקר ונקבל תדריך קצר ונצא לשטח לספארי בשמורה הידועה בעצי הבאובב שבה, שמורת טרנגירי. ייחודה של שמורת טרנגירי (Tarangire National Park) הוא הסוואנות רחבות הידיים שלה, המנוקדות במאות עצי באובב בני מאות שנים, שביניהם משובצים מאות עצי שיטה. עולם החי של טרנגירי עשיר ומגוון: נמנו בה יותר מ-500 מינים שונים של עופות והיא נחשבת לאחד מריכוזי הקינון הגדולים בעולם. ייחוד נוסף של טרנגירי הוא העדרים הגדולים של הפילים, המגיעים אליה בעונת היובש. בנופיה המגוונים של טרנגירי משוטטים גם היפופוטמים, זאבים טלואים, אריות, נמרים וצבועים. בשטחי העשב הנרחבים שלה חיים אלפי צבאים, באפלו, איילנד, גנו, אימפלות, זברות, ג‘ירפות ומיני יונקים רבים נוספים.

**יום 3, ג': שמורת אגם מניארה - קלדרת נגורונגורו – שמורת סרנגטי**

לאחר ארוחת הבוקר נערוך ספארי בשמורת נגורונגורו. קלדרת נגורונגורו, המכתש המפורסם ביותר באפריקה, נוצר כתוצאה מקריסתו של הר הגעש נגורונגורו. כך נוצר מעין אמפיתיאטרון טבעי עצום, שהקירות התלולים המקיפים אותו מתנשאים לגובה של כ-600 מטרים. במכתש נגורונגורו חיים רוב מיני בעלי החיים של מזרח אפריקה, ביניהם קרנפים, צבועים, תאו, פילים ועדרי גנו וזברות. מכתש נגורונגורו הוא חלק מ"אזור השימור נגורונגורו" הכלול ברשימת אתרי המורשת העולמיים של ארגון אונסק"ו. בנגורונגורו חיי בר מגוונים, נופים עוצרי נשימה והוא ביתם של המסאים, רועי הבקר. את ארוחת הצהריים נאכל בשטח, בלב השמורה באזור המוגדר לכך, לצד מקווה מים עם מרבדי עשב מדהימים בקרבה לבעלי החיים, תחת משק כנפיהם של העופות הדורסים שמגלים כל פעם מחדש עניין מיוחד בארוחת הפיקניק שלנו במקום והופכים כל ארוחה לחוויה. בתום היום נגיע אל הלודג' במרכז שמורת סרנגטי.

**יום 4, ד', שמורת סרנגטי**

היום נערוך ספארי בשמורת סרנגטי שנמצאת בשיא הדרה, הפארק הלאומי סרנגטי הוא שמורת הטבע העשירה והמגוונת ביותר בעולם כולו. בין בעלי החיים הגדולים שבהם אפשר לצפות בשמורה: גנו, זברות, ג‘ירפות, אנטילופות, אריות, נמרים, צבועים ומגוון עצום של ציפורים. מדי שנה, לקראת תחילת העונה היבשה, מתרחשת בסרנגטי אחת מהתופעות המרהיבות ביותר בעולם החי – "הנדידה השנתית גדולה". מעל לשני מיליון גנו, זברות וצבאי תומסון נודדים במסלול מעגלי גדול בעקבות העשב המתחדש: משמורת סרנגטי בטנזניה אל שמורת מסאי מרה שבקניה, וחזרה. במהלך הנדידה, הפרסתנים חוצים נהרות ולעתים נופלים לשיני הטורפים. הצפייה במיליוני הפרטים היא מחזה מרהיב ומרעיש כאחד: קולות הגעייה של הגנו, צהלות הזברות וקולות הצבאים ממלאים את חלל האוויר, כשלעתים מצטרפים אליהם גם קולות הטורפים: שאגות האריה, צחקוקי הצבועים וקולותיהם של הנשרים הנלחמים על הטרף. את ארוחת הצהריים נאכל בשטח בשמורת סרנגטי במיקום שיימצא ראוי ובטוח לפיקניק בלב הטבע העצמתי של השמורה.

**יום 5, ה', שמורת סרנגטי**

היום נצא לעוד יום מרתק בשמורת סרנגטי.

**יום 6, ו', שמורת סרנגטי, מסאי**

היום נעלה באמצעות הג'יפים בדרך תלולה ומשם נצא אל מניאטה מסאית (כפר אותנטי), ניהנה מביקור מרתק ונחשף לאורח חייו של שבט מסאי. סימן ההיכר הבולט של בני שבט מסאי, החיים בקניה ובצפון טנזניה, הוא לבושם המסורתי- מעין שמלות אדומות. על פי הערכות, מונה היום השבט כ-900 אלף איש. הם חיים בכפרים ולא כבודדים, בבקתות עשויות בוץ, עץ וגללי בקר. למרות חדירת תרבות המערב לאזורם, ממשיכים בני שבט מסאי לנהל את חייהם בדרכם המסורתית- חיי נוודים למחצה. רוב בני המסאי עודם מתפרנסים מרעיית בקר, וזאת למרות הקושי להתפרנס מכך, הנובע מפיתוח באזורי המחיה שלהם. למרות ששמם יצא למרחקים כציידים מומחים, רוב מזונם של בני המסאי מקורו בבקר שהם מגדלים והם ניזונים בעיקר מדם ומחלב הבקר. עושרם מוערך במספר ראשי הבקר שיש לכל בעל עדר. בני המסאי משמרים טקסים מסורתיים רבים. אחד הטקסים המוכרים ביותר מכונה ”ריקוד הקפיצות“, אותו מבצעים הנערים הצעירים בטקס התבגרותם, ובו הם צריכים לזנק מנקודת עמידה לגובה רב, וכך מפגיעים את חוזקם ואת התבגרותם. בתום היום נחזור אל הלודג', שבו נבלה את השבת.

**יום 7, שבת: שמורת סרנגטי**

לאחר תפילה וארוחת שבת נצא לסיור באזור המלון.

**יום 8, א': שמורת אגם מניארה, יום שבטים, הדזבה, דטוגה**

ביום זה אנו חווים את התפתחות משכנות האדם: שבט הדזבה (Hadzabe) ושבט דטוגה (Datoga)הם מהשבטים האותנטיים והמסורתיים האחרונים שנותרו באפריקה ולהם היסטוריה מתמשכת של כ-12 אלפי שנים. משבט הדזבה  נותרו כ-1000 איש. בני השבט חיים בעיקר ליד אגם איאסי בצפון טנזניה, ללא בית קבוע - בתקופה היבשה הם חיים בסוכות שהם מקימים מזרדים ועשב. בתקופה הגשומה, הם מוצאים מסתור מהגשמים במערות ובנבכי הסלע. כל קבוצה בשבט מונה 20-30 איש. נשות השבט מלקטות פירות ושורשים אכילים ואילו הגברים צדים בעזרת חץ וקשת כבימי האדם הקדמון. שבט ההדזבה מדבר בשפת קויסן, שפה המשלבת קליקים של עיצורים וציקצוקי לשון. בני שבט דטוגה ידועים כאויביהם המושבעים של שבט המסאי. גברי השבט נודדים עם עדרי הצאן והבקר בין צפון המדינה לדרומה, בחיפוש אחר שדות מראה. הנשים נשארות בבית ומגדלות את הילדים. חלק מהגברים עוסק בנפחות זעירה - תוך דקות ספורות הם מתיכים מתכות קלות ובעזרת פטיש וסדן מכינים ראשי חיצים ותכשיטים שונים, אותם יחליפו עם בני שבט הדזבה תמורת עורות בעלי חיים או דבש. הגברים לבושים גלימות אדומות ואילו הנשים מצלקות את עור פניהם בצורות סימטריות מסביב לעיניים ליופי ולבושות בגדי עור יפהפיים. לשבט מבני קבע עשויים מלבני בוץ ותבן.

**יום 9, ב': שמורת אגם מניארה – קילימנג'רו – תל אביב**

בתחתית הבקע הסורי – אפריקני, החוצה את טנזניה, שוכנת שמורת אגם מניארה (Lake Manyara National Park): קטנה אך מגוונת בבתי גידול ועשירה במיני בעלי חיים. הכניסה לשמורה עוברת ביער טרופי, המתקיים הודות למי תהום גבוהים במיוחד. ציפורים רבות, ביניהן שקנאים וקורמורנים, ניזונות מדגי האגם. אלפי פלמינגו צובעים לעיתים את האגם בוורוד כשהם מגיעים אליו במסלול נדידתם. חוויה נוספת שמזמנת שמורת מניארה היא צפייה באריות, הנוהגים לטפס על עצי השיטה הגבוהים כדי להימלט מהחום וממטרד החרקים. בהתאם לשעת הטיסה ניסע לנמל התעופה קילימנג'רו, לקראת טיסתנו ארצה.

תאריכים, מחירים ומידע שחשוב לדעת

|  |  |  |  |  |  |  |  |
| --- | --- | --- | --- | --- | --- | --- | --- |
| **קוד טיול** | **תאריך יציאה** | **תאריך חזרה** | **משך הטיול** | **מחיר** | **תוספת ליחיד בחדר** | **הדרכה** | **הערות** |
| STAN2206 | 22.06.2025 | 30.06.2025 | 9 ימים | $6290 | 780$ |  | חציית נהר הגרומטי |
| STAN1412 | 14.12.2025 | 22.12.2025 | 9 ימים | $6290 | 780$ |  | חנוכה - עונת המלטת הזברות |

**הנחות לילדים**

* הנחה לילד עד גיל 12 בחדר עם 2 מבוגרים: $500
* הנחה לילד עד גיל 12 בחדר עם מבוגר אחד: $400
* הנחה לילד מגיל 12-13 בחדר עם 2 מבוגרים: $350
* הנחה לילד מגיל 12-13 בחדר עם מבוגר אחד: $200

**מחיר הטיול כולל**

* טיסה בינלאומית ישירה הלוך ושוב (כולל מיסי נמל נכון ליום 1.1.25)
* טיסה פנימית שמורת סרנגטי – קילימנג'רו
* לינה בבתי מלון ובלודג'ים מדרגה ראשונה
* רכבי שטח 4X4 טויוטה לנדקרוזר, 8 מושבים (6 מטיילים בג'יפ)
* ביטוח מלא לרכבים
* כניסות לכל האתרים הכלולים כחלק מן הטיול
* מדריך ישראלי דתי מצוות שי בר אילן ומדריכים מקומיים כמתחייב
* איש לוגיסטי מצוות שי בר אילן
* כלכלה מלאה כשרה
* מגדיר בעלי חיים
* מפה איכותית לכל זוג/משפחה
* מים מינרליים במהלך הספארי
* טיפים לנותני שירות בחו"ל
* ויזה לטנזניה

**מחיר הטיול אינו כולל**

* ביטוח נסיעות, בריאות ומטען
* טיפ למדריך הישראלי (מקובל 5$ לאדם לכל יום טיול)
* חיסונים

**הערות**
\* ימי שישי ושבת, ימי חג וחול המועד בארץ, ימי א‘ וחגים בחו"ל אינם נחשבים למניין ימי עבודה.
\* במידה והוצאו כרטיסי טיסה כלשהן או נקנו שירותים נוספים כגון אשרה וכד‘, יתווספו מחיריהן לדמי

 הביטול הנקובים לעיל.

\* מחיר הטיול מבוסס על מינימום של 18 נוסעים משלמים.

\* בכל מקרה של שינוי, ביטול או תקלה הקשורה לטיסות, לשיט או לתעבורה תחול האחריות על

 חברת התעופה או התעבורה.

\* יתכנו שינויים במסלול הטיול עקב שינוי בזמני טיסות וסיבות אובייקטיביות אחרות.
\* תנאים ואחריות כפי שמופיעים באתר האינטרנט [www.shaibarilan.co.il](http://www.shaibarilan.co.il)

\* חשוב לוודא שהדרכון בתוקף ל-6 חודשים לפחות.

\* התוכנית מתארת את אתרי הביקור אך לא בהכרח את סדר הביקורים לאורך הימים.

\* יתכנו בהחלט שינויים בסדר הערים, האתרים. נעשה מאמץ להגיע לכל האתרים המפורטים.

\*שינויים בשער המטבעות המקומיים לעומת הדולר מעל 2% מתאריך מתן ההצעה ועד לתשלום

 בפועל יחולו על הנוסע

**תנאי תשלום**

* ברגע ההרשמה יחויב הנוסע במקדמה של $500 לאדם.
* סגירת תשלום: מרגע הפיכת הטיול למובטח.

**תנאי ביטול**

* עד 60 ימי עבודה\* לפני יציאת הטיול יחויב הנוסע ב-$47 דמי רישום בלבד
* 59-40 ימי עבודה\* לפני היציאה יחויב הנוסע ב-25% משווי הטיול
* 39-14 ימי עבודה\* לפני היציאה יחויב הנוסע ב-50% משווי הטיול
* 13-8 ימי עבודה\* לפני היציאה יחויב הנוסע ב-75% משווי הטיול
* מ-7 ימי עבודה\* לפני יציאת הטיול עד למועד היציאה יחויב הנוסע בכל מחיר הטיול כולל כל העלויות הנלוות.

           במידה וכורטסו טיסות כלשהן או נקנו שירותים נוספים (ויזה, למשל) יתווספו מחיריהן לדמי

           הביטול הנקובים

\* ימי שישי ושבת, ימי חג וחול המועד בארץ, ימי א‘ וחגים בחו"ל אינם נחשבים למניין ימי עבודה.